
	1.
	Noteikumu konsolidētā versija
23. Publiskajā būvdarbu līgumā, kura izpildes termiņš pārsniedz vienu gadu, iekļauj būvdarbu līgumcenas indeksācijas noteikumus. Līgumcenas indeksācija neietekmē līgumsaistību izpildes nodrošinājuma apmēru.  
	Iebildums
Zemkopības ministrijas ieskatā,publiskā būvdarbu līguma laikā veiktas izmaiņas darba daudzumā (apjomā) un vai darbu veidos ietekmē līgumsaistību izpildes nodrošinājumu un būvdarbu veicējam ir pienākums iesniegt pasūtītājam līgumsaistību izpildes nodrošinājuma grozījumus.
Lai nodrošinātu vienotu pieeju ierosinām papildināt noteikumu 23.punktu vai noteikumu anotāciju.
Vienlaikus lūdzam papildināt noteikumu tekstu vai anotāciju ar skaidrojumu, kā rīkoties pasūtītājam gadījumā ja publiskā būvdarbu līgumā tiek veikta līgumcenas indeksācija (t.i. dažām no darbu veidu pozīcijām) un šā līguma laikā tiek veiktas izmaiņas darba daudzumā (apjomā), un šo izmaiņu rezultātā mainās neindeksēto un indeksēto darbu veidu daudzums (apjoms).
Lūgums skaidrot anotācijā, vai šīs izmaiņas kopā ietekmē līgumsaistību izpildes nodrošinājumu un būvdarbu veicējam rodas pienākums iesniegt pasūtītājam līgumsaistību izpildes nodrošinājuma grozījumus.
Piedāvātā redakcija
-
	Gints Melkins (ZM)

	2.
	Noteikumu konsolidētā versija
29. Pasūtītājam ir tiesības pieprasīt būvdarbu veicējam saistību izpildes nodrošinājumu līdz 10 % no būvdarbu līgumcenas. Pasūtītājam ir tiesības publiskajā būvdarbu līgumā noteikt prasības pirmā pieprasījuma garantiju apdrošināšanas līgumam, lai nodrošinātu visu nodrošinājuma veidu savstarpējo atbilstību. Ja līgumā noteiktais būvdarbu izpildes termiņš pārsniedz pusotru gadu, būvdarbu veicējam ir tiesības saistību izpildes nodrošinājumu proporcionāli faktiski izpildīto un no pasūtītāja puses apmaksāto būvdarbu vērtībai, ja izpildās visi šādi nosacījumi - ir izpildīta vairāk kā puse līgumā paredzēto būvdarbu, būvdarbi ir pieņemti un apmaksāti no pasūtītāja puses, pasūtītājs nav piemērojis līgumsodu būvdarbu veicējam par konstatētiem līgumsaistību pārkāpumiem, kā arī nav konstatēts būvdarbu termiņu kavējums. Apvienotā projektēšanas un būvdarbu līguma gadījumā saistību nodrošinājuma apmēra samazinājumu piemēro tikai būvdarbu posmā. 
	Iebildums
Jaunā panta redakcija, paredz būvdarbu veicēja tiesības samazināt saistību izpildes nodrošinājumu proporcionāli faktiski izpildīto un no pasūtītāja puses apmaksāto būvdarbu vērtībai, ja izpildās visi nosacījumi.
Ņemot vērā minēto, lūdzam papildināt 29. punktu aiz vārdiem “Pasūtītājam ir tiesības pieprasīt būvdarbu veicējam” ar vārdu “samazināt”, kā arī precizēt uzskaitīto nosacījumu redakciju.
Piedāvātā redakcija
29. Pasūtītājam ir tiesības pieprasīt būvdarbu veicējam samazināt saistību izpildes nodrošinājumu līdz 10 % no būvdarbu līgumcenas. Pasūtītājam ir tiesības publiskajā būvdarbu līgumā noteikt prasības pirmā pieprasījuma garantiju apdrošināšanas līgumam, lai nodrošinātu visu nodrošinājuma veidu savstarpējo atbilstību.
Ja līgumā noteiktais būvdarbu izpildes termiņš pārsniedz pusotru gadu, būvdarbu veicējam ir tiesības samazināt saistību izpildes nodrošinājumu proporcionāli faktiski izpildīto un no pasūtītāja puses apmaksāto būvdarbu vērtībai, ja izpildās visi šādi nosacījumi -  ir izpildīta vairāk kā puse līgumā paredzēto būvdarbu, būvdarbi ir pieņemti un apmaksāti no pasūtītāja puses,
līguma darbības laikā būvdarbu veicējs nav pieļāvis līgumsaistību pārkāpumu un vai būvdarbu termiņu kavējumu.
Apvienotā projektēšanas un būvdarbu līguma gadījumā saistību nodrošinājuma apmēra samazinājumu piemēro tikai būvdarbu posmā. 
	Gints Melkins (ZM)

	3.
	Noteikumu konsolidētā versija
29.1 Apvienotā projektēšanas un būvdarbu līguma gadījumā saistību izpildes nodrošinājumu par laiku līdz būvdarbu izpildes nosacījumu izpildei nosaka no līgumcenas par projektēšanu vērtības. Ja līgumā nav noteikta projektēšanas vērtība, pieņem ka tā veido 10% no kopējās līgumcenas. Pēc būvdarbu uzsākšanas nosacījumu izpildes saistību nodrošinājumu nosaka no būvdarbu līgumcenas vērtības. Ja būvdarbu līgumcenas vērtība līgumā nav noteikta, pieņem ka tā veido 90% no kopējas līgumcenas.
	Iebildums
Aiz vārda "būvdarbu" aizstāt vārdu "izpildes" ar vārdu "uzsākšanas", jo sākotnēji līdz būvdarbu izpildes nosacījumu izpildei ir zināma tikai līgumcena saskaņā ar projektā noteikto projektēšanas vērtību.
Faktisko būvdarbu izmaksas var noteikt tikai pēc būves nodošanas ekspluatācijā, līdz ar to būvnieka garantijas var ieturēt tikai par to būvdarbu daļu, ko viņš ir apņēmies izpildīt. Ja būvdarbu laikā būvniecības līgums tiek lauzts, tad garantijas var attiecināt no projektētajām būvniecības izmaksām.
Piedāvātā redakcija
Apvienotā projektēšanas un būvdarbu līguma gadījumā saistību izpildes nodrošinājumu par laiku līdz būvdarbu uzsākšanas nosacījumu izpildei nosaka no līgumcenas par projektēšanu vērtības.
	Gints Melkins (ZM)

	4.
	Noteikumu konsolidētā versija
32. Ja līgumu būvdarbu veicēja līgumsaistību pārkāpuma dēļ izbeidz pirms termiņa, garantijas saistību nodrošinājums paliek pasūtītāja rīcībā faktiski izpildīto būvdarbu garantijas nodrošināšanai un garantijas laika ieturējums netiek izmaksāts būvdarbu veicējam. Garantijas laika ieturējums pirmajos divos gados nedrīkst pārsniegt 5 % no faktiski izpildīto būvdarbu vērtības un 2 % no faktiski izpildīto būvdarbu vērtības pārējos minimālā garantijas termiņa gados. Neizmantotais nodrošinājums tiek atmaksāts būvdarbu veicējam šo noteikumu 24. punktā minētajā kārtībā.
	Priekšlikums
Noteikumu 32. punkts paredz pasūtītāja tiesības paturēt garantijas laika ieturējumu, ja līgums būvdarbu veicēja līgumsaistību pārkāpuma dēļ tiek izbeigts pirms termiņa.
Ja līgums neparedz garantijas laika ieturējumu un līgums, būvdarbu veicēja līgumsaistību pārkāpuma dēļ, tiek izbeigts pirms termiņa, pasūtītājam nav tiesību pieprasīt no būvdarbu veicēja garantijas saistību nodrošinājumu proporcionāli faktiski izpildītajam, jo līgums paredz nodrošinājuma iesniegšanu pēc visu būvdarbu pabeigšanas un būves nodošanas ekspluatācijā.
Ņemot vērā minēto, ierosinām papildināt noteikumu ar regulējumu, kas paredz pasūtītāja tiesības pieprasīt no būvdarbu veicēja un būvdarbu veicēja pienākumu iesniegt pasūtītājam garantijas saistību nodrošinājumu proporcionāli faktiski izpildītajam (no faktiski izpildīto būvdarbu vērtības).
Piedāvātā redakcija
-
	Gints Melkins (ZM)



